
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 301 (1) 

Περί τροποποιήσεως του Π.Δ/τος 498/1989 σε συμμόρ¬ 
φωση προς την οδηγία 78/1026/ΕΟΚ (άρθρο 12) και 
τα άρθρα 48 και 52 της Συνθήκης Ε.Ο.Κ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/1983 
«Εφαρμογή του Κοινοτικού Δικαίου» (Α' 34), όπως τροπο¬ 



ποιήθηκε και συμπληρώθηκε με το άρθρο 6 του Ν. 1440/ 
1984 «Συμμετοχή της Ελλάδος στο κεφάλαιο, στα αποθε- 
ματικά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητος 
Άνθρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α’ 70) του άρθρου 31 του Ν. 2076/92 (Α’ 
130) σε συνδυασμό με τις διατάξεις του άρθρου 3 του Ν. 
1338/1983 (Α’ 34), όπως αντικαταστάθηκε από το άρθρο 
65 του Ν. 1892/1990 (Α’ 101). 

2. Τις διατάξεις του άρθρου 29Α του Ν. 1558/1985 
«Κυβέρνηση και κυβερνητικά όργανα» (Α’ 134), όπως αυτό 
προσετέθη με το άρθρο 27 του Ν. 2081 /1992 (Α’ 145). 

3. Την υπ’ αριθ. Υ 1935/1991 Απόφαση του Πρωθυ¬ 
πουργού και του Υπουργού Εθνικής Οικονομίας «καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας» (Β’ 726). 

4. Την υπ’ αριθ. Υ 2015/1993 Απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων Υπουργού Γεωργίας στους Υφυπουργούς Γεωρ¬ 
γίας» (Β’ 398). 

5. Το γεγονός ότι από το παρόν π.δ/γμα δεν προκαλεί- 
ται δαπάνη σε βάρος του Κρατικού Προϋπολογισμού. 

6. Την υπ’ αριθ. 345/1993 γνωμοδότηση του Συμβου¬ 
λίου της επικράτειας, μετά από πρόταση των Υφυπουρ¬ 
γών Γεωργίας και Εθινικής Οικονομίας, αποφασίζουμε: 

Άρθρο 1 

Σκοπός του παρόντος π.δ/τος είναι η τροποποίηση του 
π.δ/τος 498/1989 σε συμμόρφωση προς τα άρθρα 48 και 
52 της Συνθήκης ΕΟΚ, και προς την οδηγία 78/1026/ 
ΕΟΚ (Ε.Ε. 96 τ. 002 σελ. 46). 

Άρθρο 2 

Τροποποίηση διατάξεων του Π.Δ. 498/1989 (Α’ 213) 
(άρθρα 48 και 52 Συνθήκης ΕΟΚ, άρθρο 12 
της οδηγίας 78/1026/ΕΟΚ) 

1. Η περίπτωση δ) της παραγράφου 1 του άρθρου 6 του 
π.δ/τος 498/1989 (Α’ 213) καταργείται. 

2. Στο άρθρο 7 στίχους τρίτο και τέταρτο του π.δ/τος 
498/1989 η φράση «ύστερα από άδεια του Υπουργού Γ ε¬ 
ωργίας» καταργείται. 

3. Ο τίτλος του άρθρου 8 του π.δ/τος 498/1989 (Α’ 
213) αντικαθίσταται με τον τίτλο «Δικαιολογητικά για την 
ελεύθερη παροχή υπηρεσιών». 

4. Στο άρθρο 8 παράγραφο 1 ο πρώτος στίχος αντικαθί- 

σταται ως εξής «για την ελεύθερη παροχή υπηρεσιών που 

5. Στο άρθρο 8 παράγραφο 1 προστίθεται περίπτωση 
στ) που έχει ως εξής: «στ. Σε επείγουσες περιπτώσεις η 
δήλωση της προηγούμενης περιπτώσεως ε), μπορεί να γί¬ 
νει, εντός της συντομοτέρας δυνατής προθεσμίας, μετά 
την παροχή των υπηρεσιών». 

Αρθρο 3 

Η ισχύς του παρόντος Π. διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Γεωργίας αναθέτουμε τη δημοσίευση 
και εκτέλεση του διατάγματος αυτού. 

Μύκονος, 19 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΦΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

ΚΩΝ. ΔΟΥΣΗΣ ΑΝΔΡΕΑΣ ΚΑΡΑΓΚΟΥΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 302 (2) 

Προϋποθέσεις και διαδικασία χορήγησης και επέκτασης 

αδειών οδήγησης και χειριστή υπηρεσιακών οχημάτων 

και μηχανημάτων στο αστυνομικό προσωπικό της Ελ¬ 
ληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11, παρ. 1, εδ. α’ και ζ του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως αντικαταστάθηκε με το άρθρο 1, παρ. 
1 του Ν. 1590/1986 (Α’ 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154). 

3. Το γεγονός ότι από τις διατάξεις του παρόντος δεν 
προκαλούνται δαπάνες σε βάρος του κρατικού προϋπολο¬ 
γισμού. 

4. Την υπ' αριθ. 495/1993 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Υπηρεσιακές άδειες οδήγησης 

1. Στο αστυνομικό προσωπικό χορηγείται από τη Διεύ¬ 
θυνση Τεχνικών του Υπουργείου Δημόσιας Τάξης, άδεια 
οδήγησης υπηρεσιακών οχημάτων και άδεια χειριστή ειδι¬ 
κών υπηρεσιακών μηχανημάτων και οχημάτων, σύμφωνα 
με όσα ορίζονται στα επόμενα άρθρα. 

2. Το αστυνομικό προσωπικό, που κατέχει υπηρεσιακή 
άδεια οδήγησης ή πιστοποιητικό επαγγελματικής ικανότη¬ 
τας της Υπηρεσίας Συγκοινωνιών, υποχρεούται να καλύ¬ 
πτει υπηρεσιακές ανάγκες οδηγών, ανεξάρτητα αν απα¬ 
σχολείται μόνιμα ή περιστασιακά στην οδήγηση υπηρεσια¬ 
κών οχημάτων. 


Άρθρο 2 

Προϋποθέσεις χορήγησης 

1. Η άδεια οδήγησης υπηρεσιακών οχημάτων χορηγεί¬ 
ται: 

α) Στο αστυνομικό προσωπικό που δεν γνωρίζει οδή¬ 
γηση, ύστερα από εκπαίδευση κατά τη διαδικασία του 
επομένου άρθρου. 

β) Στο αστυνομικό προσωπικό που γνωρίζει οδήγηση, 
αλλά δεν κατέχει άδεια οδήγησης ή κατέχει μεν άδεια 
οδήγησης, αλλά δεν κατέχει πιστοποιητικό επαγγελματι¬ 
κής ικανότητας, σύμφωνα με τη διαδικασία του άρθρου 6 
του παρόντος. 

* 2. Η άδεια χειριστή ειδικών υπηρεσιακών μηχανημάτων 
και οχημάτων χορηγείται στο αστυνομικό προσωπικό σύμ¬ 
φωνα με τις προϋποθέσεις και τη διαδικασία του άρθρου 8 
του παρόντος. 

Άρθρο 3 

Προσόντα - Εκπαίδευση υποψηφίων οδηγών 

1. Οι υποψήφιοι οδηγοί της παραγράφου 1, εδάφιο α’ 
του προηγουμένου άρθρου, που επιθυμούν να αποκτή¬ 
σουν υπηρεσιακή άδεια οδήγησης, υποβάλλουν ιεραρχικά 
στη Σχολή Οδηγών τα δικαιολογητικά της παραγράφου 1 
του άρθρου 9 του παρόντος. Οι ανωτέρω καλούνται ανά¬ 
λογα με τις υπηρεσιακές ανάγκες για θεωρητική και πρα¬ 
κτική εκπαίδευση, η διάρκεια της οποίας ορίζεται σε εί¬ 
κοσι (20) εργάσιμες ημέρες, με απόφαση του Αρχηγού 
της Ελληνικής Αστυνομίας. 

2. Οι υποψήφιοι οδηγοί δεν πρέπει να έχουν υπερβεί το 
35ο έτος της ηλικίας τους και πρέπει να πληρούν τις ελά¬ 
χιστες προϋποθέσεις υγείας που ορίζονται από τις διατά¬ 
ξεις του άρθρου 8 του Π.Δ. 255/1984 (Α’ 100). Πριν από 
την έναρξη της εκπαίδευσης, παραπέμπονται από τη 
Σχολή Οδηγών προς υγειονομική εξέταση στην Υγειονο¬ 
μική Υπηρεσία της Ελληνικής Αστυνομίας. Η Υγειονομική 
Επιτροπή Κατάταξης αποφαίνεται σε πρώτο και τελευταίο 
βαθμό για τη σωματική και διανοητική ικανότητα των υπο¬ 
ψηφίων οδηγών. Όσοι από αυτούς κριθούν ότι δεν εκπλη¬ 
ρώνουν τις ελάχιστες προβλεπόμενες προϋποθέσεις επι¬ 
στρέφουν στις Υπηρεσίες τους με Διαταγή της Διεύθυν¬ 
σης Τεχνικών Εφαρμογών Νοτίου Ελλάδος (ΔΙ.- 
Τ.Ε.Ν.Ε.). 

3. Η διδακτέα ύλη ορίζεται στο πρόγραμμα εκπαίδευ¬ 
σης που συντάσσεται από τη Σχολή Οδηγών. 

4. Η εκπαίδευση έχει ως σκοπό: 

α) Τη θεωρητική κατάρτιση του υποψηφίου, όσον 
αφορά τον τρόπο λειτουργίας των διαφόρων τύπων κινη¬ 
τήρων, μηχανισμών και οργάνων των οχημάτων. 

β) Τη διαπίστωση, ανεύρεση και διόρθωση των ελαφρών 
βλαβών. 

γ) Τη γνώση των κανόνων του Κώδικα Οδικής Κυκλοφο¬ 
ρίας. 

δ) Την πρακτική εξάσκηση του υποψηφίου στην οδή¬ 
γηση, το χειρισμό και τη συντήρηση των αστυνομικών αυ¬ 
τοκινήτων. 

5. Η εκπαίδευση πραγματοποιείται από αστυνομικούς 
εκγυμναστές υποψηφίων οδηγών στην έδρα της Σχολής 
Οδηγών της Ελληνικής Αστυνομίας. 

Άρθρο 4 

Διακοπή εκπαίδευσης 

1. Υποψήφιοι οδηγοί που εντός των πέντε πρώτων η με- 

ρών πραγματικής εκπαίδευσης θεωρούνται ως ακατάλλη¬ 
λοι προς συνέχιση αυτής, παραπέμπονται από τη Σχολή 
ενώπιον της Επιτροπής του άρθρου 5 του παρόντος, η 
οποία μετά από εξέταση αυτών αποφαίνεται αιτιολογη¬ 
μένα για την καταλληλότητα ή μη αυτών προς συνέχιση 
της εκπαίδευσής τους, συντάσσοντας σχετικό πρακτικό. 
Το πρακτικό αυτό υποβάλλεται στη Διεύθυνση Τεχνικών 
Εφαρμογών Νοτίου Ελλάδος, η οποία διατάσσει την επι¬ 
στροφή των κριθέντων ως ακαταλλήλων στις Υπηρεσίες 
τους. Αυτοί δεν δύνανται να εισαχθούν πάλι στην ανωτέρω 

Σχολή. . 

2. Υποψήφιοι οδηγοί, ανεξάρτητα από την επίδοσή 
τους στην εκπαίδευση, δύνανται να αποπεμφθούν από τη 
Σχολή για λόγους πειθαρχίας, ύστερα από πρόταση αυτής, 
με απόφαση του Διευθυντού της Διεύθυνσης Τεχνικών 
Εφαρμογών Νοτίου Ελλάδος. Οι κατά τα ανωτέρω αποπε- 
μπόμενοι, δεν δύνανται να επανέλθουν πάλι προς εκπαί¬ 
δευση. 


Αρθρο 5 

Εξέταση υποψηφίων οδηγών 

1. Μετά τη ,'· · ξη της εκπαίδευσης που προβλέπεται από 
το άρθρο "> το οόντος, οι υποψήφιοι οδηγοί υποβάλλο¬ 
νται σε θϊίωρη . αι πρακτική εξέταση για την απόκτηση 
υπηρεσιακής ό ; οδήγησης, σύμφωνα με τα ισχύοντα 
κάθε φορά γιο αγγελματικές άδειες οδήγησης του 
Υπουργείου Μιί,ιψ.ρών και Επικοινωνιών, σε υπηρε¬ 
σιακά αυτοκίνητο ενώπιον Επιτροπής που αποτελείται 
από; 

α) Το Διοικητή ης Σχολής Οδηγών της Διευθυνσεως 
Τεχνικών ΕφσΡί · νών Νοτίου Ελλάδος ή το νόμιμο ανα¬ 
πληρωτή του. 

β) Το Διοικη ή του Συνεργείου Οχημάτων της Διευθυν- 
σεως Τεχνικών Ε φαρμογών Νοτίου Ελλάδος ή το νόμιμο 
αναπληρωτή του. 

γ) Ένα εκπαιδευτή - εκγυμναστή οδηγών. 

2. Η Επιτροπή αυτή συγκροτείται με απόφαση του Διευ¬ 
θυντή της Διεύθυνσης Τεχνικών του Υπουργείου Δημό¬ 
σιας Τάξης και με πρακτικό της αποφαίνεται, για καθένα 
υποψήφιο χωριστά, αν κρίνεται ικανός για την απόκτηση 
της άδειας οδήγησης. Στο πρακτικό αναγράφεται η κατη¬ 
γορία της άδειας, όπως αυτή προβλέπεται στο άρθρο 94 
του Ν. 2094/1992 «Κύρωση του Κώδικα Οδικής Κυκλο¬ 
φορίας» (Α' 182). Για όσους δεν κρίνονται ικανοί συντάσ- 
σεται ξεχωριστό πρακτικό. Τα πρακτικά αυτά υποβάλλο¬ 
νται από τη Σχολή Οδηγών μαζί με όλα τα δικαιολογητικά 
στη Διεύθυνση Τεχνικών του Υπουργείου Δημόσιας Τά¬ 
ξης, για την έκδοση των αδειών οδήγησης όσων κρίθηκαν 
ικανοί και τηρούνται στο αρχείο αυτής. Οι χορηγούμενες 
άδειες λαμβάνουν αύξοντα αριθμό από το βιβλίο αδειών 
και χειριστών, που τηρείται από τη Διεύθυνση Τεχνικών 
του Υπουργείου Δημόσιας Τάξης και υπογράφονται από 
τον οικείο Διευθυντή ή το νόμιμο αναπληρωτή του. 

3. Υποψήφιος που δεν κρίθηκε ικανός δύο φορές δεν 
επανεξετάζεται πριν παρέλθει ένα (1) έτος από την τελευ¬ 
ταία εξέτασή του. Στην περίπτωση αυτή για τη συμμετοχή 
τους στις εξετάσεις απαιτείται η υποβολή νέων δικαιολο- 
γητικών. 

4. Η Σχολή Οδηγών τηρεί βιβλίο εκπαίδευσης οδηγών, 
στο οποίο αναγράφονται τα ονοματεπώνυμα των εκπαι- 
δευομένων χωριστά για κάθε εκπαιδευτική περίοδο, η 
χρονολογία έναρξης και λήξης της εκπαίδευσης, η κατη¬ 
γορία της άδειας και ο αριθμός αυτής. 


Αρθρο 6 

Εξέταση οδηγών χωρίς εκπαίδευση 

1. Οι υποψήφιοι οδηγοί της παραγράφου 1, εδάφιο β 
του άρθρου 2 του παρόντος, που επιθυμούν να αποκτή¬ 
σουν υπηρεσιακή άδεια οδήγησης, υποβάλλουν ιεραρχικά 
στη Σχολή Οδηγών τα δικαιολογητικά της παραγράφου 1 
του άρθρου 9 του παρόντος. 

2. Η Σχολή Οδηγών παραπέμπει τους ανωτέρω σε χρόνο 
οριζόμενο από αυτή προς υγειονομική εξέταση, σύμφωνα 
με τη διαδικασία της παραγράφου 2 του άρθρου 3 του πα¬ 
ρόντος. Στη συνέχεια συνέρχεται η επιτροπή του άρθρου 
5 του παρόντος και προβαίνει στην, χωρίς προηγούμενη 
εκπαίδευση, θεωρητική και πρακτική εξέταση των πλη- 
ρούντων τις ελάχιστες προϋποθέσεις υγείας. Η επιτροπή 
αποφαίνεται για την ικανότητα ή μη των υποψηφίων συ¬ 
ντάσσοντας σχετικό πρακτικό. 

3. Τα δικαιολογητικά μαζί με το πρακτικό της Επιτροπής 
υποβάλλονται από τη Σχολή Οδηγών στη Διεύθυνση Τε¬ 
χνικών του Υπουργείου Δημόσιας Τάξης, για την έκδοση 
της προτεινόμενης υπηρεσιακής άδειας. 

Αρθρο 7 

Επέκταση υπηρεσιακών αδειών 

1. Οι Υπηρεσίες της Ελληνικής Αστυνομίας, προκειμέ- 
νου να καλύψουν τις ανάγκες τους σε οδηγούς των υπη¬ 
ρεσιών αυτοκινήτων, προτείνουν τους πλέον ικανούς οδη¬ 
γούς για εκπαίδευση προς επέκταση της κατεχόμενης 
άδειας χορήγησης. Οι προτεινόμενοι για την επέκταση της 
υπηρεσιακής άδειας, εκπαιδεύονται στη Σχολή Οδηγών 
επί 20ήμερον, σύμφωνα με τις διατάξεις του άρθρου 3 του 
παρόντος, με εξαίρεση τα οριζόμενα στην παράγραφο 2 
αυτού, και στη συνέχεια υποβάλλονται στις εξετάσεις που 
προβλέπονται από τις διατάξεις που ισχύουν για την επέ¬ 
κταση των επαγγελματικών αδειών οδήγησης. Οι ανω¬ 
τέρω εξετάζονται από την Επιτροπή του άρθρου 5 του πα¬ 
ρόντος σε υπηρεσιακά οχήματα. Η επιτροπή αποφαίνεται 
για την ικανότητα ή μη των υποψηφίων συντάσσοντας 
σχετικό πρακτικό. 

2. Επέκταση της υπηρεσιακής άδειας οδήγησης μπο¬ 
ρούν να ζητήσουν και όσοι αστυνομικοί δεν προτάθηκαν 
από την Υπηρεσία τους, αλλά το επιθυμούν, υποβάλλο¬ 
ντας ιεραρχικά σχετική αίτηση στη Σχολή Οδηγών. 

3. Μετά το πέρας της εξέτασης, η Σχολή Οδηγών υπο¬ 
βάλλει στη Διεύθυνση Τεχνικών του Υπουργείου Δημόσιας 
Τάξης, πρακτικό κριθέντων ικανών μαζί με τις κατεχόμε- 
νες από αυτούς υπηρεσιακές άδειες οδήγησης για την 
επέκτασή τους. 

Αρθρο 8 

Αδεια χειριστή ειδικών αστυνομικών μηχανημάτων 

1. Στο αστυνομικό προσωπικό που κατέχει υπηρεσιακή 
άδεια οδήγησης κατηγορίας Γ' και άνω και έχει χρησιμο¬ 
ποιηθεί στην οδήγηση αστυνομικών αυτοκινήτων μπορεί 
να χορηγηθεί, μετά από προηγούμενη εκπαίδευση και 
εξέταση, άδεια χειριστή ειδικών υπηρεσιακών μηχανημά¬ 
των και αυτοκινήτων. Προς το σκοπό αυτό οι Υπηρεσίες 
της Ελληνικής Αστυνομίας, προκειμένου να καλύψουν τις 
ανάγκες σε χειριστές, προτείνουν τους πλέον ικανούς 
οδηγούς. Η εκπαίδευση διαρκεί τουλάχιστον είκοσι (20) 
εργάσιμες ημέρες. 

2. Η εκπαίδευση πραγματοποιείται στη Σχολή Οδηγών 

της Ελληνικής Αστυνομίας ή σε άλλους κατάλληλους χώ¬ 
ρους με ειδικά υπηρεσιακά ή άλλα μηχανήματα, από εκ¬ 
παιδευτές Αστυνομικούς που κατέχουν άδεια χειριστή ει¬ 
δικών υπηρεσιακών μηχανημάτων και αυτοκινήτων ή εν 
ελλείψει από άλλους κατάλληλους χειριστές. 

3. Η εξέταση των υποψηφίων πραγματοποιείται από την 
επιτροπή του άρθρου 5 του παρόντος, της οποίας απαραί¬ 
τητα ένα μέλος πρέπει να κατέχει άδεια χειριστή ειδικών 
υπηρεσιακών μηχανημάτων και αυτοκινήτων. Σε περί¬ 
πτωση που κάνενα μέλος της επιτροπής δεν κατέχει άδεια 
ικανότητας χειριστή, ορίζεται αντί του Διοικητή του Συνερ¬ 
γείου Οχημάτων της Διευθύνσεως Τεχνικών Εφαρμογών 
Νοτίου Ελλάδος, αστυνομικός που κατέχει την άδεια 
αυτή. Η επιτροπή αποφαίνεται για την ικανότητα ή μη των 
υποψηφίων συντάσσοντας σχετικό πρακτικό. 

4. Μετά το πέρας της εξέτασης, η Σχολή Οδηγών της 
Ελληνικής Αστυνομίας υποβάλλει στη Διεύθυνση Τεχνι¬ 
κών του Υπουργείου Δημόσιας Τάξης, πρακτικό κριθέ- 
ντων ικανών μαζί με τις κατεχόμενες από αυτούς υπηρε¬ 
σιακές άδειες οδήγησης, προκειμένου αυτή να εκδόσει 
τις υπηρεσιακές άδειες χειριστή ειδικών υπηρεσιακών μη¬ 
χανημάτων και αυτοκινήτων. 

Αρθρο 9 
Δικαιολογητικά 

1. Οι υποψήφιοι οδηγοί, προκειμένου να αποκτήσουν 
υπηρεσιακή άδεια υποβάλλουν τα παρακάτω δικαιολογη- 
τικά: 

α) Αίτηση ότι επιθυμούν να εκπαιδευτούν ή να εξετα- 
σθούν κατά περίπτωση. Επί των αιτήσεων απαιτείται γνω¬ 
μάτευση του διοικητή της Υπηρεσίας τους, ότι οι αιτού- 
ντες δεν έχουν συνήθειες και ροπές αντίθετες με τις υπο¬ 
χρεώσεις του οδηγού, 
β) Μία πρόσφατη φωτογραφία με στολή. 

2. Για την επέκταση της κατεχόμενης άδειας ή για την 
απόκτηση άδειας χειριστή ειδικών μηχανημάτων και αυτο¬ 
κινήτων οι οδηγοί υποβάλλουν σχετική αίτηση και φωτο¬ 
γραφία, όπου απαιτείται, καθώς και την υπηρεσιακή άδεια 
οδήγησης. 

Άρθρο 10 

Ισχύς αδειών - Αντικατάσταση λόγω φθοράς 
ή απώλειας 

1. Οι άδειες εκδίδονται σε ειδικό έντυπο, ο τύπος του 
οποίου καθορίζεται με απόφαση του Αρχηγού της Ελληνι¬ 
κής Αστυνομίας, φέρουν φωτογραφία του οδηγού και 
ισχύουν μέχρι της με οιονδήποτε τρόπον εξόδου των κα¬ 
τόχων τους από το Σώμα της Ελληνικής Αστυνομίας. 

2. Τα έντυπα των αδειών οδήγησης των εξερχομένων 
από το Σώμα της Ελληνικής Αστυνομίας επιστρέφονται 
στη Διεύθυνση Τεχνικών του Υπουργείου Δημόσιας Τά¬ 
ξης, από τις αρμόδιες υπηρεσίες εκτελέσεως των εκδιδο- 
μένων αποφάσεων απολύσεως ή αποστρατείας, η οποία 
μεριμνά για την καταστροφή τους και ενημέρωση του αρ¬ 
χείου της. 

3. Σε περίπτωση απώλειας, φθοράς ή κλοπής άδειας 
ικανότητας οδηγού υπηρεσιακών οχημάτων ενεργείται 
διοικητική εξέταση για εξακρίβωση των συνθηκών απώ¬ 
λειας, φθοράς ή κλοπής και τον καταλογισμό ευθυνών, αν 
συντρέχουν λόγοι προς τούτο. 

Η άδεια, η οποία έχει απωλεσθεί, φθαρεί ή κλαπεί, αντι¬ 
καθίσταται με αντίγραφο αυτής, χορηγούμενο από την 
Διεύθυνση Τεχνικών του Υπουργείου Δημόσιας Τάξης, 


ύστερα από αίτηση του ενδιαφερομένου και πρόταση της 
Υπηρεσίας του. 

Άρθρο 11 
Οδηγοί οχημάτων 

1. Οι ανάγκες της Ελληνικής Αστυνομίας σε οδηγούς - 
χειριστές οχημάτων καλύπτονται από Αρχιφύλακες μη πα¬ 
ραγωγικής σχολής και Αστυφύλακες που είναι εφοδιασμέ¬ 
νοι με υπηρεσιακές άδειες ικανότητας οδηγού - χειριστού 
ή με πιστοποιητικό επαγγελματικής ικανότητας οδηγού - 
χειριστού που έχει εκδοθεί από την αρμόδια Υπηρεσία και 
επιλέγονται μεταξύ των ικανοτέρων, των πλέον έμπειρων 
και των καταλληλοτέρων, από απόψεως πειθαρχίας και 
συμπεριφοράς. Οι οδηγοί χρεώνονται με απόδειξη τα οχή¬ 
ματα, καθώς και όλα τα παρελκόμενα και συνοδευτικά έγ¬ 
γραφα αυτών. Είναι δυνατή η χρέωση του ίδιου οχήματος 
σε 2 ή και περισσότερους οδηγούς. 

2. Οι Αξιωματικοί, οι Ανθυπαστυνόμοι και οι Αρχιφύλα¬ 
κες παραγωγικής σχολής, κάτοχοι υπηρεσιακής άδειας 
οδήγησης ή πιστοποιητικού επαγγελματικής ικανότητας, 
επιτρέπεται να οδηγούν υπηρεσιακά οχήματα σε περιπτώ¬ 
σεις που η Υπηρεσία στερείται υπευθύνου οδηγού και 
υπάρχει έκτακτη ανάγκη να κινηθεί το όχημα για εκτέλεση 
υπηρεσίας. Στις περιπτώσεις αυτές, οι ανωτέρω πρέπει να 
έχουν γραπτή ή προφορική έγκριση του προϊσταμένου 
τους Αξιωματικού. Είναι δυνατή η προσωρινή ή μόνιμη 
χρέωση των υπηρεσιακών οχημάτων και σε Αξιωματικούς, 
Ανθυπαστυνόμους και Αρχιφύλακες παραγωγικής σχο¬ 
λής. 

3. Στο πολιτικό προσωπικό της Ελληνικής Αστυνομίας 
ανατίθεται οδήγηση υπηρεσιακών οχημάτων, εφόσον 
τούτο έχει προσληφθεί για το σκοπό αυτό και κατέχει πι¬ 
στοποιητικό επαγγελματικής ικανότητας της Υπηρεσίας 
Συγκοινωνιών. 

4. Οι νεοεξερχόμενοι της Σχολής οδηγοί επιβατικών αυ¬ 
τοκινήτων Β' κατηγορίας και οι λαμβάνοντες άδεια οδήγη¬ 
σης κατά τη διαδικασία του άρθρου 5 του παρόντος, διατί¬ 
θενται ως συνοδηγοί υπηρεσιακών οχημάτων, για ένα (1) 
μήνα, μετά τον οποίο παραδίδεται σε αυτούς το όχημα 
προς οδήγηση. 

Άρθρο 12 

Καθήκοντα και υποχρεώσεις οδηγών. 

1. Οι οδηγοί υπηρεσιακών οχημάτων υποχρεούνται να 
εφαρμόζουν απαρέγκλιτα τις περί κυκλοφορίας οχημάτων 
διατάξεις και όλες τις οδηγίες και εντολές που περιλαμβά¬ 
νονται στα συνοδευτικά έγγραφα, βιβλία και βιβλιάρια, κα¬ 
θώς και στις σχετικές με την οδήγηση, κίνηση, διάθεση, 
συντήρηση και έλεγχο των υπηρεσιακών οχημάτων Κανο¬ 
νιστικές Διαταγές ή Κανονισμούς της Ελληνικής Αστυνο¬ 
μίας, υπόκεινται δε στις εκάστοτε διατάξεις, που αφορούν 
στις υποχρεώσεις των οδηγών Κρατικών αυτοκινήτων. 

2. Ειδικότερα έχουν τα ακόλουθα καθήκοντα και υπο¬ 
χρεώσεις: 

α) Ευθύνονται για την καλή κατάσταση και συντήρηση 
του οχήματος που έχουν χρεωθεί, των εργαλείων και πα¬ 
ρελκόμενων αυτού, τηρούντες με σχολαστικότητα το σύ¬ 
στημα καθηκόντων συντηρήσεως. 

β) Ευθύνονται για κάθε απώλεια ή βλάβη του οχήματος ή 
του φορτίου οφειλόμενη σε υπαιτιότητά τους, ως και για 
υπερβολική φόρτωση του οχήματος, 
γ) Φροντίζουν για τον ανεφοδιασμό του οχήματος με 

καύσιμα, έλαιο και νερό και προβαίνουν σε κάθε αναγκαία 
ενέργεια, ώστε να είναι σε κάθε στιγμή έτοιμο προς κί¬ 
νηση. 

δ) Ευθύνονται για την κανονική τήρηση των βιβλιαρίων ή 
εντύπων που συνοδεύουν το όχημα. 

ε) αναφέρουν εγκαίρως τις βλάβες του σχήματός τους 
που η αποκατάσταση δε δύναται να γίνει απ’ αυτούς. 

στ) Οφείλουν να γνωρίζουν τη χρήση των πυροσβεστι¬ 
κών συσκευών του σχήματός τους. 

ε. Επιπλέον οι οδηγοί προ της εκκίνησης οφείλουν να 
βεβαιώνονται: 

α) Αν το ψυγείο είναι γεμάτο νερό και το σύστημα ψύξης 
δεν έχει διαρροές. 

β) Αν το έλαιο ευρίσκεται στο κανονικό ύψος και το σύ¬ 
στημα λίπανσης λειτουργί καλώς. 

γ) Αν έχει την απαιτούμενη ποσότητα καυσίμου και δεν 
παρουσιάζει διαρροές το σύστημα τροφοδότησης. 

δ) Αν το ηλεκτρικό σύστημα του οχήματος λειτουργεί 
καλώς. 

ε) Αν τα ελαστικά είναι σε καλή κατάσταση και έχουν την 
ανάλογη πίεση. 

στ) Αν λειτουργεί καλώς το σύστημα διεύθυνσης, 
ζ) Αν λειτουργεί καλώς το σύστημα πέδησης (φρένα), 
η) Αν υπάρχουν στο όχημα τα αναγκαιούντα εργαλεία 
και ανταλλακτικά, ο πυροσβεστήρας, οι αντιολισθητικές 
αλυσίδες και αντιψυκτικό στο ψυγείο. 

Αρθρο 13 

Αφαίρεση υπηρεσιακής άδειας οδήγησης 

1. Η Υπηρεσιακή άδεια οδήγησης αφαιρείται ως ακο¬ 
λούθως: 

α) Προσωρινά και για διάστημα μέχρι ένα (1) έτος, με 
απόφαση του οικείου Αστυνομικού Διευθυντή ή εξομοιου- 
μένου, ύστερα από πρόταση του προϊσταμένου του οδη¬ 
γού διοικητή αξιωματικού, για λόγους πειθαρχίας, για ρα¬ 
θυμία κατά την εκτέλεση των καθηκόντων του οδηγού, για 
παραβάσεις των περί κυκλοφορίας οχημάτων διατάξεων, 
για ανάρμοστη συμπεριφορά κατά την εκτέλεση των κα¬ 
θηκόντων τους, για άρνηση ή αδιαφορία οδηγού να βοη¬ 
θήσει στην άρτια κατάρτιση νέου οδηγού υπηρεσιακών 
οχημάτων και για παραλείψεις σχετικές με την καλή κατά¬ 
σταση, τη συντήρηση του οχήματος, των εργαλείων, των 
παρελκομένων και των συνοδευτικών εγγράφων αυτού. 

Κατά της απόφασης αφαίρεσης επιτρέπεται η άσκηση 
προσφυγής ενώπιον του προϊσταμένου Κλάδου Διοικητι¬ 
κής Υποστήριξης του Υπουργείου Δημόσιας Τάξης, μέσα 
σε αποκλειστική προθεσμία δέκα (10) ημερών από την 
κοινοποίησή της. Η άσκηση της πρόσφυσής δεν αναστέλ¬ 
λει την εκτέλεση της απόφασης. 

β) Οριστικά με απόφαση του προϊσταμένου Κλάδου 
Διοικητικής Υποστήριξης του Υπουργείου Δημόσιας Τά¬ 
ξης, μετά από πρόταση των ιεραρχικά πρϊσταμένων του 
οδηγού ή και αυτεπαγγέλτως για σοβαρούς λόγους πει¬ 
θαρχίας, υγείας και για επανειλημμένες παραβάσεις των 
περί κυκλοφορίας οχημάτων διατάξεων, από τις οποίες 
κρίνεται ότι η περαιτέρω οδήγηση οχήματος απ’ αυτόν 
αποβαίνει επικίνδυνη για επιβάτες, πεζούς, όχημα και τε¬ 
λικά επιβλαβής για το συμφέρον του Σώματος. 

Κατά της αποφάσεως οριστικής αφαίρεσης επιτρέπεται 
η άσκηση προσφυγής ενώπιον του Αρχηγού Ελληνικής 
Αστυνομίας, μέσα σε αποκλειστική προθεσμία δέκα (10) 
ημερών από την κοινοποίησή της. Η άσκηση της προσφυ¬ 
γής δεν αναστέλλει την εκτέλεση της απόφασης. Επανα- 
χορήγηση άδειας οδήγησης που αφαιρέθηκε οριστικά δεν 


επιτρέπεται. 

2. Οι διατάξεις των προηγουμένων παραγράφων έχουν 
ανάλογη εφαρμογή και για τους αστυνομικούς οδηγούς 
υπηρεσιακών οχημάτων που κατέχουν πιστοποιητικό 
επαγγελματικής ικανότητας, με τη διαφορά ότι από αυ¬ 
τούς δεν αφαιρείται το ως άνω πιστοποιητικό, αλλά τίθε¬ 
νται προσωρινά ή μόνιμα, με ανάλογη απόφαση, εκτός 
υπηρεσίας οδηγού. 

3. Για τους οδηγούς πολιτικούς υπαλλήλους εφαρμόζο¬ 
νται οι διατάξεις του Κ.Ο.Κ., σε συνδυασμό με τις διατά¬ 
ξεις του Υπαλληλικού Κώδικα. 

Άρθρο 14 

Τελικές - Μεταβατικές διατάξεις 

1. Οι εκδοθείσες άδειες από τα πρώην Αρχηγεία Χωρο¬ 
φυλακής και Αστυνομίας Πόλεων, καθώς και αυτές που 
εκδόθηκαν από την Διεύθυνση Τεχνικών του Υπουργείου 
Δημόσιας Τάξης, μετά από την ενοποίηση των δύο Αστυ¬ 
νομικών Σωμάτων, εξακολουθούν να ισχύουν χωρίς κα¬ 
νένα περιορισμό και οι κάτοχοι αυτών δύνανται να οδηγούν 
υπηρεσιακά οχήματα. 

2. Στους επανακατατασσόμενους στο Σώμα της Ελληνι¬ 
κής Αστυνομίας, επαναχορηγείται, με αίτησή τους, η κα- 
τεχόμενη προ της απολύσεώς τους άδεια, χωρίς άλλη δια¬ 
δικασία. 

3. Οι Αστυνομικοί, που κατά την έναρξη ισχύος του πα¬ 
ρόντος διατάγματος χειρίζονται τα ειδικά υπηρεσιακά μη¬ 
χανήματα βάσει εγκριτικών διαταγών της αρμόδιας Διεύ¬ 
θυνσης του Υπουργείου Δημόσιας Τάξης, λαμβάνουν αυ¬ 
τοδίκαια την άδεια ικανότητας χειριστή ειδικών υπηρεσια¬ 
κών οχημάτων και μηχανημάτων. 

Άρθρο 15 

Εκπαίδευση Δοκίμων Αστυφυλάκων στην οδήγηση 

Στους Δοκίμους Αστυφύλακες χορηγείται υπηρεσιακή 
άδεια οδήγησης πριν την έξοδό τους από τη Σχολή Αστυ¬ 
φυλάκων, εφαρμοζομένων αναλόγως των διατάξεων του 
παρόντος, με τη διαφορά ότι όσοι εξ αυτών δεν γνωρίζουν 
οδήγηση εκπαιδεύονται υποχρεωτικά κατά τη διάρκεια 
της φοιτήσεώς τους στη Σχολή Αστυφυλάκων. 

Άρθρο 16 

Καταργούμενες διατάξεις 

Με την έναρξη ισχύος του παρόντος καταργούνται οι 
διατάξεις: 

1. Του Π.Δ. 113/1984 «Τροποποίηση διατάξεων του 
Κανονισμού Τεχνικών υπηρεσιών και Ασυρματιστών Χω¬ 
ροφυλακής» (Α’ 38). 

2. Του υπ’ αριθ. 85/1969 Κανονισμού Αρχηγείου Αστυ¬ 
νομίας Πόλεων «Περί εκπαιδεύσεως και εξετάσεων υπο¬ 
ψηφίων οδηγών Αστυνομικών δια την χορήγησιν αδείας 
ικανότητας οδηγού υπηρεσιακών οχημάτων», όπως τρο¬ 
ποποιήθηκε με τον 100/1980 όμοιο. 

3. Κάθε άλλη διάταξη που αντίκειται στις διατάξεις του 
παρόντος. 

Άρθρο 17 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 



3920 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 26 Ιουλίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ο ΥΠΟΥΡΓΟΙ ΔΗΜΟΣΙΑ ΤΑΞΗΣ 

ΝΙΚ. ΓΚΕΛΕΣΤΑΘΗΣ 
♦ —- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 303 (3) 

Περί παραχωρήσεως μεταλλείου Χουντίτη - Υδρομαγνη- 
σίτη του Νομού Κοζάνης στον Γεώργιο Ν. Γεωρ- 
γιάδη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του Ν.Δ. 210/73 «περί Μεταλλευτικού 
Κωδικός» και ειδικότερα τα άρθρα 59 και 60 αυτού (ΦΕΚ 
277/Α75.10.73), όπως αυτό τροποποιήθηκε με τις διατά¬ 
ξεις του Ν.Δ. 180/74 (ΦΕΚ 347/Α720.11.74) και του Ν. 
274/76 (ΦΕΚ 50/Α76.3.76). 

β) Την αριθ. Ε.5964/21.4.1992 απόφαση του Νομάρχη 
Κοζάνης με την οποία χορηγήθηκε άδεια μεταλλευτικών 
ερευνών στον Γεώργιο Ν. Γεωργιάδη, που δημοσιεύθηκε 
νόμιμα στην Εφημερίδα της Κυβερνήσεως (ΦΕΚ 336/Β7 
26.5.1992). 

γ) Την αριθ. Ε.5831/8.4.1993 προκήρυξη του Νομάρχη 
Κοζάνης περί παραχωρήσεως του χώρου της ως άνω 
αδείας, που δημοσιεύθηκε στην Εφημερίδα της Κυβερνή¬ 
σεως (ΦΕΚ 286/Β/27.4.1993) και στον ημερήσιο τύπο. 

δ) Την αριθ. Δ15/Φ19/27595/30.11.90 κοινή απόφαση 
των Υπουργών Προεδρίας της Κυβέρνησης και Βιομηχα¬ 
νίας, Ενέργειας και Τεχνολογίας, που εκδόθηκε σύμφωνα 
με το άρθρο 81 του Ν. 1892/90 «για τον εκσυγχρονισμό 
και την ανάπτυξη και άλλες διατάξεις» (ΦΕΚ 760/Β7 
30.11.90). 

ε) Την αριθ. Υ. 1943/9.12.92 κοινή απόφαση του Πρω¬ 
θυπουργού και του Υπουργού Βιομηχανίας, Ενέργειας και 
Τεχνολογίας σχετικά με ανάθεση αρμοδιοτήτων στον 
Υφυπουργό Βιομηχανίας, Ενέργειας και Τεχνολογίας 
(ΦΕΚ 727/Β711.1.1992). 

στ) Με πρόταση του Υφυπουργού Βιομηχανίας, Ενέρ¬ 
γειας και Τεχνολογίας, αποφασίζουμε: 

1. Παραχωρούμε στον Γεώργιο Νικ. Γεωργιάδη, Έλληνα 
υπήκοο, κάτοικο Θεσσαλονίκης, Φιλίππου Νίκογλου 6, 
κατόπιν της αριθ. Ε.5964/21.4.92 αδείας μεταλλευτικών 
ερευνών και της αριθ. Ε.5831/8.4.1993 προκηρύξεως 
του Νομάρχη Κοζάνης, δικαίωμα μεταλλειοκτησίας, ήτοι 
αναζητήσεως ερεύνης και εκμεταλλεύσεως χουντίτη - 
υδρομαγνησίτη και λοιπών μεταλλευτικών ορυκτών πλην 
των μεταλλευτικών ορυκτών, για τα οποία δικαίωμα ανα¬ 
ζητήσεως ερεύνης και εκμεταλλεύσεως έχει μόνο το Δη¬ 
μόσιο, σε χώρο που βρίσκεται στην περιφέρεια της Κοινό¬ 
τητας Λευκάρων του Νομού Κοζάνης εκτάσεως 8,81625 
τετραγίονικών χιλιομέτρων με τα κάτωθι όρια: 


Κ: X - -850 

Ψ = +4900 

Β: X-+1600 

Ψ = +3400 

Γ: X - 4-2500 

Ψ = +1500 

Δ: X = 4-600 

Ψ = ±0 

Ε: X = +200 

Ψ= +300 

Ζ: X - +250 

Ψ = +1150 

Η: X = +1050 

Ψ = +1650 

1: X = -1650 

Ψ = +3250 και από εκεί στο αρχικό 


σημείο 

Οι αζιμουθιακές συντεταγμένες αναφέρονται στο Κέ¬ 
ντρο Επιτελικού Χάρτη «Κοζάνη» με κλίμακα 1:100.000 (1_ 
= 40Ί5’ Μ = -1°45'). 

2. Η μεταλλειοκτησία που συνιστάται με το παρόν Διά¬ 
ταγμα τελεί υπό τους κάτωθι όρους: 

Η παραχωρήση αυτή ισχύει για μία πεντηκονταετία που 
άρχεται από της δημοσιεύσεως του παρόντος Προεδρικού 
Διατάγματος, δυναμένη να ανανεωθεί για δύο εικοσιπε- 
νταετίες ακόμη υπό τις προϋποθέσεις των διατάξεων του 
άρθρου 8 του Ν. 274/1976. 

3. Ο δικαιούχος της εν λόγω μεταλλειοκτησίας θα υπό- 
κειται σε απώλεια των δικαιωμάτων του σε περίπτωση πα- 
ραβάσεως των κειμένων διατάξεων περί Μεταλλείων ή 
παραβάσεως των όρων, οι οποίοι έχουν τεθεί κατά τη χο¬ 
ρήγηση της ως άνω αναφερομένης αδείας μεταλλευτικών 
ερευνών ή σε περίπτωση παραβάσεως του όρου της παρ. 
2 του παρόντος. 

Στον Υφυπουργό Βιομηχανίας, Ενέργειας και Τεχνολο¬ 
γίας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα. 26 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΘΕΟΔΩΡΟΣ ΔΑΜΙΑΝΟΣ 

-- ♦ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

(4) 

Πράξη 117 της 4 Αυγούστου 1993 
Αποκατάσταση των ζημιών από το σεισμό της 14ης Ιου¬ 
λίου 1993 οε περιοχές του Νομού Αχαΐας. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις του άρθρου 5 του Ν. 1190/1981 «Περί 
κυρώσεως της από 26.3.1981 Πράξεως Νομοθετικού Πε¬ 
ριεχομένου του Προέδρου της Δημοκρατίας «Περί αποκα- 
ταστάσεως ζημιών εκ των σεισμών 1981 και ρυθμίσεις 
ετέρων συναφών θεμάτων». 

β) Τις διατάξεις της παρ. 3 του άρθρου 1 του Ν. 1283/ 

1982 «Για τις προθεσμίες υποβολής αιτήσεων δανειοδό¬ 
τησης το>ν σεισμοπλήκτων και ρύθμιση άλλων θεμά¬ 
των». 

γ) Τις ζημιές που προκλήθηκαν από το σεισμό της 14ης 
Ιουλίου 1993 σε περιοχή του Νομού Αχαΐας και συγκεκρι¬ 
μένα στην περιοχή που περικλείεται από τον αιγιαλό και τα 
διοικητικά όρια των Δήμων και Κοινοτήτων: Αγ. Βασίλειος, 
Ακταίο, Κάτω Καστρίτοι, Ανω Καατρίτσι, Πατρέων, Ελεκί- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3921 


στρα, Σούλι, Πετρωτό, Κρυσταλλόβρυση, Μοίραλι, Χαλαν- 
δρίτσα, Σταροχώρα, Κριθαράκια, Μιτόπολι, Κάτω Μαζα- 
ράκι, Ανω Σουδενέικα, Άρλα, Πετροχώρι, Πέττα, Κα- 
γκάδι, Απιδεώνα, Μετόχι, που περιλαμβάνονται στην πε¬ 
ριοχή. 

δ) Την ανάγκη αντιμετώπισης των ζημιών που προκά- 
λεσε ο σεισμός σε κτίρια στις περιοχές που προαναφέρο- 
νται. 

ε) Την αριθ. Δ17α/1/22/Φ.Ν.335/29.7.1993 εισήγηση 
του Υπουργού Περιβάλλοντος, Χωροταξίας και Δημοσίων 
Έργων, για τη λήψη μέτρων για την αποκατάσταση των ζη¬ 
μιών στα κτίρια των παραπάνω σεισμοπλήκτων περιοχών, 
αποφασίζει: 

1. Την επέκταση κατ’ ανάλογη εφαρμογή, των διατά¬ 
ξεων της από 28.7.1979 Πράξεως Νομοθετικού Περιεχο¬ 
μένου «Περί αποκαταστάσεως ζημιών εκ σεισμών 1978 
εις περιοχή Βορείου Ελλάδος κ.λπ.», όπως αυτή κυρώ¬ 
θηκε, τροποποιήθηκε και συμπληρώθηκε με τους Νόμους 
867/1979, 1048/1980, 1133/1981 και 1190/1981, κα¬ 
θώς και των σχετικών κανονιστικών πράξεων, όπως ισχύ¬ 
ουν σήμερα, για την αποκατάσταση των ζημιών, τις οποίες 
προκάλεσε ο σεισμός της 14ης Ιουλίου 1993, γενικά στα 
κτίρια που βρίσκονται στην περιοχή που περικλείεται από 
τον αιγιαλό και τα διοικητικά όρια των Δήμων και Κοινοτή¬ 
των: Αγ. Βασίλειος, Ακταίο, Κάτω Καστρίτσι, Άνω Καστρί- 
τσι, Πατρέων, Ελεκίστρα, Σούλι, Πετρωτό, Κρυσταλλό- 
βρυση, Μοίραλι, Χαλανδρίτσα, Σταροχώρα, Κριθαράκια, 
Μιτόπολι, Κάτω Μαζαράκι, Άνω Σουδενέικα, Άρλα, Πε¬ 
τροχώρι, Πέττα, Καγκάδι, Απιδεώνα, Μετόχι, που περι¬ 
λαμβάνονται στην περιοχή. 

2. Το έργο της αποκατάστασης των ζημιών ανατίθεται 
στη Δ/νση Τεχνικών Υπηρεσιών του Νομού Αχαΐας. Το 
έργο αυτό εκτελείται με τις οδηγίες και τον άμεσο έλεγχο 
της Υπηρεσίας Αποκατάστασης Σεισμοπλήκτων (Υ.Α.Σ.), 
με τη δυνατότητα να συσταθούν Τομείς Αποκατάστασης 
Σεισμοπλήκτων (Τ.Α.Σ.) στο Νομό αυτό, σύμφωνα με την 
παράγραφο 5 του άρθρου 2 του Νόμου 1190/1981. 

3. Ορίζεται εξάμηνη προθεσμία για την υποβολή αιτή¬ 
σεων από τους δικαιούχους για τη δανειοδότησή τους. 

Η προθεσμία αυτή μπορεί να παραταθεί με απόφαση 
του Υπουργού Περιβάλλοντος, Χωροταξίας και Δημοσίων 
Έργων και για τρία εξάμηνα ακόμη. 

4. Από τις διατάξεις της απόφασης αυτής θα προκληθεί 
δαπάνη: 

α) 20.000.000.000 δρχ., για δάνεια που θα πρέπει να 
συμπεριληφθούν στο χρηματοπιστωτικό πρόγραμμα 

1993, 1994, 1995, 1996 και 1997 των Τραπεζών. 

β) 34.000.000.000 δρχ., για τόκους δανείων που χορη¬ 
γούν οι Τράπεζες που θα καλύπτονται από το λογαριασμό 
του Ν. 128/1975 και θα επιμερίζονται στα έτη από 1994 
και μετά για μία 1 δετία. 

γ) 9.000.000.000 δρχ., για δωρεάν κρατική αρωγή που 
θα βαρύνουν τον Προϋπολογισμό Δημοσίων Επενδύσεων 
των ετών 1993, 1994, 1995, 1996 και 1997. 

δ) 10.000.000.000 δρχ., για πιστώσεις έργων, που θα 
διευκολύνουν το έργο της αποκατάστασης (κατεδαφίσεις, 
αγορά ή επισκευή, μεταφορά και εγκατάσταση προκατα- 
σκευασμένων οικιακών, έργα υποδομής, λειτουργικές δα¬ 
πάνες, απαλλοτριώσεις κ.λπ.), που θα βαρύνουν τον 
Προϋπολογισμό Δημοσίων Επενδύσεων για τα έτη 1993, 

1994, 1995, 1996 και 1997. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 


Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 
--- 

(5) 

Πράξη 120 της 4 Αυγούστου 1993 
Έγκριση συμπληρωματικής δαπάνης για την απασχόληση 
ωρομίσθιου προσωπικού στα Υπουργεία Εσωτερικών, 
Εθνικής Οικονομίας και Οικονομικών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 

α) Τις διατάξεις της Π.Υ.Σ. αρ. 167/1992 «Αναστολή 
των διορισμών και των προσλήψεων στο Δημόσιο Τομέα 
έως τις 31 Δεκεμβρίου 1993» (ΦΕΚ 201/Α7 
23.12.1992). 

β) Την πρόταση του Υπουργού Εσωτερικών με αριθμό 
Κ. 10069/20.7.1993. 

γ) Την πρόταση του Υπουργού Εθνικής Οικονομίας με 
αριθμό 8823/359/6.7.1993. 

δ) Την πρόταση του Υφυπουργού Οικονομικών με 
αριθμό 1095372/1266/0001 /14.7.1993. 

ε) Την προφορική εισήγηση των Υπουργών Προεδρίας 
της Κυβέρνησης και Οικονομικών. 

στ) Το γεγονός ότι η αρχική εγκριθείσα δαπάνη δεν 
επαρκεί για να καλυφθούν επιτακτικές ανάγκες των 
Υπουργείων ή Φορέων που εποπτεύονται από τα Υπουρ¬ 
γεία αυτά, αποφασίζει: 

1. Την, κατ’ εξαίρεση του μέτρου της αναστολής των 
διορισμών, έγκριση συμπληρωματικής δαπάνης για την 
απασχόληση ωρομίσθιου προσωπικού διαφόρων ειδικοτή¬ 
των για το έτος 1993 από τα κατωτέρω Υπουργεία, ως 
ακολούθως: 


ΥΠΟΥΡΓΕΙΟ 
-Εσωτερικών 
-Εθνικής Οικονομίας 
-Οικονομικών 


ΔΑΠΑΝΗ 

3.000.000.000 

120 . 000.000 

140.000.000 


ΓΕΝΙΚΟ ΣΥΝΟΛΟ: 3.260.000.000 

2. Η δαπάνη του Υπουργείου Εσωτερικών αφορά την 
απασχόληση ωρομίσθιου προσωπικού στους Οργανισμούς 
Τοπικής Αυτοδιοίκησης και για το σκοπό αυτό υπάρχει εγ¬ 
γεγραμμένη πίστωση στον Προϋπολογισμό έτους 1993 
των ΟΤΑ. 

3. Η δαπάνη του Υπουργείου Εθνικής Οικονομίας 
αφορά την απασχόληση ωρομίσθιου προσωπικού στη Διε¬ 
θνή Έκθεση Θεσσαλονίκης και για το σκοπό αυτό υπάρχει 
εγγεγραμμένη πίστωση στον Προϋπολογισμό έτους 1993 
της ΔΕΘ Α.Ε. 

4. Η δαπάνη του Υπουργείου Οικονομικών αφορά την 
απασχόληση ωρομίσθιου προσωπικού στα Καταστήματα 
Αφορολογήτων Ειδών Α.Ε. και για το σκοπό αυτό υπάρχει 
εγγεγραμμένη πίστωση στον Προϋπολογισμό έτους 1993 
των ΚΑΕ Α.Ε. 

5. Η πρόσληψη του ωρομίσθιου προσωπικού θα γίνει 
σύμφωνα με τις διατάξεις του άρθρου 10 του Ν. 2026/ 
1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

ΑΝΑ ΚΟΙΝΩΣ ΕΙΣ 

Αριθ. Φ. 0546/93/ΑΣ 381/Μ.3350 (6) 

Ανακοίνωση που αφορά την αποδοχή από τη Χώρα μας 
της τρίτης παράτασης ισχύος της Διεθνούς Συμφωνίας 
Καφέ του 1983. 

Το Υπουργείο Εξωτερικών ανακοινώνει ότι, στις 17 Σε¬ 
πτεμβρίου 1992, έλαβε χώρα στη Νέα Υόρκη η κατάθεση 
στον Γενικό Γραμματέα των Ηνωμένων Εθνών του εγγρά¬ 
φου αποδοχής από τη χώρα μας της τρίτης παράτασης 
ισχύος της Διεθνούς Συμφωνίας Καφέ του 1983, σύφωνα 
με την υπ’ αριθ. 355-27.9.1991 απόφαση του Διεθνούς 
Συμβουλίου Καφέ. 

Η παραπάνω Συμφωνία, η οποία κυρώθηκε με τον υπ’ 
αριθ. 1611/1986 Νόμο που δημοσιεύθηκε στο υπ’ αριθ. 
90 Φύλλο της Εφημερίδος της Κυβερνήσεως, Τεύχος Α’ 


της 10ης Ιουλίου 1986, είχε τεθεί οριστικά σε ισχύ ως 
προς τη χώρα μας με την κατάθεση του εγγράφου επικυ- 
ρώσεώς της, ήτοι την 19.9.1986. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 27 Ιουλίου 1993 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο Προεδρικό Διάταγμα 269/93, που δημοσιεύτηκε 
στο ΦΕΚ 115/Α79.7.93, γίνονται οι παρακάτω διορθώ¬ 
σεις: 

α. Στο άρθρο 2, παράγραφο 4, 2ο στίχο, σελίδα 3690, 
αντί «Ακριτικού» γράφεται το ορθό «Ανακριτικού». 

β. Στο άρθρο 6, παράγραφο 10,1 ο στίχο, σελίδα 3691, 
αντί «συνεδριάσεως» γράφεται το ορθό «εξαιρέσεως». 

γ. Στο άρθρο 9 παράγραφο 8 περ. α\ 5ο στίχο, σελίδα 
3692, αντί «παραπέμθηκε» γράφεται το ορθό «παραπέμ- 
φθηκε». 

δ. Στο άρθρο 9 παράγραφο 8 περ. β’, 4ο στίχο, σελίδα 
3692, αντί «παραπέμθηκε» γράφεται το ορθό «παραπέμ- 
φθηκε». 

ε. Στο άρθρο 11 παράγραφο 2, 4ο στίχο, σελίδα 3693, 
αντί «παραπέμπει» γράφεται το ορθό «παραπέμψει». 

(Από το ΓΕΕΘΑ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



